Motho ofe goba ofe yo a ratago go sepediša lefelo la dijo goba go sepetša dijo ka senamelwa o swanetše a be le setifikeiti sa tumelelo. Setifikeiti se se fiwa ka morago ga ge bahlahlobi ba mmušo wa selegae ba se na go hlahloba meago le senamelwa.
Fana ka mafelo a maleba ao dirišwago go swara dijo, goba senamelwa seo se dirišwago go sepetša dijo.
Netefatša gore senamelwa goba meago e dula e hlwekile ka dinako tšohle, go netefatša gore dijo tšeo di sepetšwago goba di swarwago ga di be le dintšhi, ditšhila, go se hlweke goba dilo tša go gobatša.
Maemo a tirelo a ya ka mohlahlobi wa mmušo wa selegae.
Tirelo ga e lefelwe eupša ba mmušo wa selegae ba ka lefiša tefišo ye nnyane.
Diforomo di a hwetšagala go Kgoro ya Bosetšhaba ya Maphelo gomme ga di lefelwe. O ka di hwetša gape dikantorong tša Mmasepala wa geno.